Engelse keer in Julie terug na Japan | Netwerk24
Engelse keer in Julie terug na Japan
08 November 2019 16:30
Engeland se rugbyspan gaan in Julie aanstaande jaar 'n reeks van twee toetse teen Japan speel.
Gaan Engeland se afrigter, Eddie Jones, weer kop onderstebo wees ná sy span se reeks teen Japan in Julie? Foto: Getty Images
Luidens 'n nuusverklaring deur die Engelse Rugbyunie (RFU) sal dié twee wedstryde op onderskeidelik die vierde en 11de in Oita en Kobe gespeel word.
"Japan was 'n wonderlike gasheerland en ons voel geëerd dat ons deel daarvan kon wees. Die Engelse groep het 'n fantastiese ervaring gehad en ons is opgewonde om te kan terugkeer," sê Eddie Jones, Engeland se afrigter.
"Die Japanse span het in die WB-toernooi bevestig hoe goed hy is en ek weet dit gaan vir ons 'n groot toets wees."
Engeland en Japan het nog net twee keer teen mekaar in amptelike toetse gespeel. Albei wedstryde is deur die Rose gewen – 35-15 op Twickenham in November verlede jaar en 60-7 in 1987 toe hulle in 'n Wêreldbeker-wedstryd in Sydney kragte gemeet het. – Stephen Nell